
TÁMOP-5.3.8-11/A1-2012-000
 kiemelt projekt keretében

Munkavállaláshoz Szükséges képességek fejlesztése 
19. TANANYAGEGYSÉG: 
TANULÁS, KÉPZÉS, ÖNFEJLESZTÉS
2012. október
1. Összefoglaló
1.1. A tananyag egység célja

A tananyag egység átfogó célja, hogy a résztvevők tudatosítsák az élethosszig tartó tanulás fontosságát, eszközöket, tanácsokat, technikákat kapjanak a gyakorlásához.  
A tananyag egység részcéljai, hogy a résztvevők: 

· tudatosítsák az önfejlesztés fontosságát a munka világában,
· megismerjék és használják az önirányított tanulás modelljét,

· használatba vegyék a személyes fejlesztési akciótervet, az önirányított tanulást támogató eszközt,

· megismerjék a kompetencia fogalmát, beazonosítsák saját működésbeli kompetenciáikat,

· a tapasztalati tanulás folyamatát alkalmazzák az önfejlesztés során,
· tájékozódjanak a továbbképzési lehetőségekről, legyenek képesek jelentkezni egy adott képzésre.

1.2. Tartalmi sajátosságok, megszerzendő kompetenciák 

A tananyag egységben a résztvevők megismerik és gyakorolják a tanulás, képzés, önfejlesztés módszereit. Megismerik az élethosszig tartó, az önirányított és a tapasztalati tanulás jelentőségét és mindennapi munkavégzésük során gyakorolják azokat. Megismerik a képzési lehetőségeket és felkészülnek egy képzésre való jelentkezésre.
A témakörök feldolgozása erőteljes megfigyelést igényel, mind a maguk, mind a résztvevők társainak működésével kapcsolatban. A tananyagegység feldolgozása során a résztvevők feladata, hogy másként csináljanak valamit, valami olyan dolgot, amit maguknak határoznak meg, amiről úgy gondolják, hogy érdemes lenne másképpen csinálni. 
Az önirányított tanulás alkalmazása során megtanulják kezelni az ehhez tartozó dokumentumot; a személyes fejlesztési akciótervet.

Az önfejlesztés alkalmazása során fontos, hogy különböző képzési lehetőségeket is megismerjenek, megtanuljanak jelentkezni az általuk kiválasztott képzésre. A tananyagegységben erre az elemre szintén nagy hangsúly kerül.
1.3. Követelmények a képzés szereplőitől
Tréner: képes legyen a fenti tartalmi célok együttes elérésére vezetni a csoportot, ha kell személyes támogatást adva a csoport- és kapcsolati diagnózis megfogalmazásához. A gyakorlatokban a különféle résztvevői viselkedések (pl. siket megváltozott munkaképességű, aki nem hallja a gyakorlatot vagy vak, aki nem tud rajzolni) esetén összehangolni a segítők és a résztvevők munkáját.
Mentor: támogassa a trénert és a résztvevőket, értse meg a módszereket, segítse a résztvevőket az önmagunkról való felelősségteljes gondolkodásban és másoknak szóló visszajelzésben.
Szupervízor: biztosítsa a résztvevők ott létét, támogassa munkájukat

Résztvevők: értsék meg a munkahelyi normák, a csoport működésének sajátosságai fontosságát az eredményes munkavégzés érdekében. 
2. A tananyag egység felépítése és módszerei - programterv
	A téma feldolgozásának tartalmi elemei, menete


	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Bevezetés, köszöntő 
	1.

óra
	tréneri bevezető
	

	Csinálj valamit máshogy! 1. (mindenkinek valamit – 1 dolgot – máshogy kell csinálni, mint amit és ahogy szokta ebben a közegben) (egész héten átívelő gyakorlat)
	
	egyéni munka

1. gyakorlat
	

	Tréneri bevezető – mi az, hogy tanulás? milyen módszerei vannak? ebben a képzésben ebből mik jelentek, jelennek meg? 
	
	tréneri összefoglaló
	2., 3., 4., 5., 6. dia

	Mit és hogyan tanultam az életben? 1.
	
	egyéni munka, gyűjtés
megbeszélés TCS-ben

2. gyakorlat
	1. feladatlap

	Feladatkiadás
	
	
	

	Mit tanultam ma? 1.
	2.-4.

óra
	egyéni megfigyelés, nap végén megosztás TCS-ben
3. gyakorlat
	2. feladatlap

	További ajánlott gyakorlat:

Mi az, amit könnyen megtanultam, mi az, ami nehézséget okozott. miért?
Egyéni gyűjtés, megbeszélés TCS-ban
	
	
	

	2. NAP

	Mit csinált a másik tegnap máshogy? (húzás alapján mindenki egyvalakiről mondja el) 

Csinálj valamit máshogy! 2. – feladatkiadás
	1.

óra
	ráhangolás
	névkártyák (A/6 kartonok)

	Mit és hogyan tanultam az életben? 2. – gyakorlat és megbeszélés TCS-ben
	
	TCS munka
4. gyakorlat
	kötél (TCS-nként 1 db 4 m), A/4 papírok, filctollak

	Feladatkiadás
	
	
	

	Mit tanultam ma? 2.
	2.-4.

óra
	egyéni megfigyelés, nap végén megosztás TCS-ben
5. gyakorlat
	3. feladatlap

	További ajánlott gyakorlat:

Mi az, amit másoktól tanultam, mi az, amit és tanítottam meg másnak?

Egyéni gyűjtés, megbeszélés TCS-ban
	
	
	

	3. NAP

	Mit csinált a másik tegnap máshogy? (húzás alapján mindenki egyvalakiről mondja el) 

Csinálj valamit máshogy! 3. – feladatkiadás
	1.

óra
	ráhangolás
	névkártyák (A/6 kartonok)

	Pontossági teszt gyakorlat
	
	egyéni feladat végrehajtás, utána megbeszélés
6. gyakorlat
	pontossági teszt

	Feladatkiadás
	
	
	

	Mi érdekel? Mi az, amit szívesen megtanulnék?

Információgyűjtés a rendelkezésre álló eszközökkel 
	2.-4.

óra
	egyéni munka mentori támogatással
7. gyakorlat
	4. feladatlap

	További ajánlott gyakorlat:

Mi az, amit magamtól tanultam meg? Miért és hogyan tettem?

Egyéni gyűjtés, megbeszélés TCS-ban
	
	
	

	4. NAP

	Mit csinált a másik tegnap máshogy? (húzás alapján mindenki egyvalakiről mondja el)

Csinálj valamit máshogy! 4. – feladatkiadás

	1.

óra
	ráhangolás
	névkártyák (A/6 kartonok)

	Jelentkezem tanulni – (egy adott képzési jelentkezési dokumentáció áttekintése, kitöltése, kísérő levél készítése)
	
	dokumentum áttekintése TCS-ben, egyéni kitöltés, kísérőlevél megfogalmazás
8. gyakorlat
	jelentkezési dokumentáció (5. feladatlap)

előre elkészített jelentkezési dokumentáció

	Feladatkiadás
	
	
	

	Mit tanultam ma? 3.
	2.-4.

óra
	egyéni megfigyelés és rögzítés
9. gyakorlat
	6. feladatlap

	5. NAP

	Mit csinált a másik tegnap máshogy? (húzás alapján mindenki egyvalakiről mondja el) – Csinálj valamit máshogy! (feladatkiadás)

	1.

óra
	ráhangolás
	kártyák (A/6 kartonok)

	Mit tanulhatna a csoportom az eredményesebb munkavégzéssel kapcsolatban?
	
	megbeszélés TCS-ben
10. gyakorlat
	7. feladatlap

	- 'Üzenet a liftből":

Héten tapasztaltak feldolgozása: egyéni visszatekintés, saját aktivitás és tanultak értékelése 

- Héten tapasztaltak feldolgozása: visszacsatolás egymásnak

	2-4. óra
	TCS-ban
11. gyakorlat
	Feladatlap: Mi volt a legjobb a héten?

Feladatlap: A hét tanulságai

8. feladatlap

	6. NAP

	Tantermi program
	1.

óra
	
	

	Hogyan tanulunk? – vizsgagyakorlat 
Gyakorlat TCS-okban és plenárisan
	
	TCS munka
12. gyakorlat
	

	Feldolgozás munkahelyi környezetben

Ismétlés, tanultak, gyakorlatok felelevenítése, összefoglalása
	2.óra
	
	

	
	3.óra
	
	

	
	4.óra
	
	


3. Tartalmi elemek 
Az elmúlt időszak fejlődési üteme, amely az élet minden területét jellemzi, elengedhetetlenné teszi a saját magunk képzését. Lépést kell tartanunk a minket körülvevő újdonságokkal, annak érdekében, hogy minél sikeresebben tudjunk boldogulni a világban, a munka világát is beleértve. Az élethosszig tartó tanulás folyamata ezt a fajta boldogulást segíti. Az élethosszig tartó tanulás szükségessége mára már nemcsak a magasabban képzettekre, hanem mindenkire vonatkozik.
Élethosszig tartó tanulás

Az élethosszig tartó tanulás, azaz az egész életen át tartó tanulás „Minden, életünk során folytatott olyan tanulási tevékenység, melyet a tudás, a készségek és kompetenciák fejlesztésének céljával folytatunk egyéni, állampolgári/civil, társadalmi és/vagy foglalkoztatási perspektívában.” Ez azt jelenti, hogy az élethosszig tartó tanulás fogalma magában foglal minden tanulást, művelődést, ismeret- és tapasztalatszerzést, amely az óvodás kortól a felsőoktatáson át egészen életünk végéig történik. Célja alapvetően a tudás, készségek, kompetenciák megszerzése, fejlesztése.

Az élethosszig tartó tanulás során Nélkülözhetetlen, hogy az egyén képes legyen önállóan tanulni, másokkal együtt élni és dolgozni a megszerzett tudás birtokában. Fontos megjegyezni, hogy az egyes életkori szakaszokban lévő embereknél különböző módszerek, minták alkalmazása szükséges, az eltérő tudásszintek és képzési, tanulási szükségletek figyelembe vételével. Az általános iskolás korú gyereknél éppúgy fontos az együttműködési készségek fejlesztése, mint a felnőttképzésben, habár természetesen másféle megvilágításban. Az együttműködés alapja az egyén önismeretének, önértékelő képességének kialakulása és a változásra, változtatásra való hajlam kifejlődése.
A piacgazdaság folyamatos fejlődésének köszönhetően a munkavállalók korszerű szakképzettsége, illetve a munkaerő-piaci igényeknek megfelelő szakmai felkészültsége napjainkra elengedhetetlenné vált. A versenyképesség alapfeltétele lett a folyamatos fejlődés, haladás, innováció. Kevésnek bizonyul az egyszer már megszerzett tudás, ismeret, elkerülhetetlenné válik az állandó, egész életen át tartó tanulás. 
A csak iskolarendszerben történő tanulmányok kevésnek bizonyulnak ahhoz, hogy az egyén a munkaerőpiac igényeinek megfeleljen. Szakképzettség, illetve érettségi nélkül ma már szinte lehetetlen elhelyezkedni. A munkahelyet nem elég csak megszerezni, azt meg is kell tartani, folyamatosan meg kell felelni a foglalkoztató elvárásainak. A fejlődő gazdaságban az ismeretek folyamatos felújítására, frissítésére van szükség. Ebből fakadóan a tanulás döntő szakasza a felnőttkorra helyeződik át.
A kompetencia meghatározása

A kompetencia latin eredetű szó, jelentése: valamire képes. A kompetencia tevékenységorientált fogalom, mert akciókhoz, cselekvéshez, problémamegoldáshoz, döntéshez és kivitelezéshez kötődik. Birtokosa a rutinszerű, de váratlan helyzetekben is képes eredményes aktivitást kifejteni. Eredményesebbet,, mint az a személy, aki nem rendelkezik a kérdéses kompetenciával. A kompetenciák hozzáértést, hozzáállást, alkalmazható tudást és értékes magatartást, viselkedést biztosítanak az egyénnek a cselekvéshez, a szakmai, alkotói, művészeti, stb. tevékenység gyakorlásához. A kompetencia energiaforrást, stabilan és tartósan rendelkezésre álló erőforrást kölcsönöz birtokosának, mely lehetőséget nyújt a felmerült kérdések, problémák, feladatok alkotó megválaszolására. Ilyen alapon tekinthető az egyén emberi erőforrásainak is.

A kompetencia az ismeretek, jártasságok, készségek, képességek és személyiségbeli szabályozó komponensek együttese, amely által az egyén képes lesz egy maghatározott munka- vagy közösségi feladat eredményes teljesítésére. A kompetencia tehát nemcsak az ismeretek alkalmazását, hanem személyiségbeli sajátosságok cselekvés közbeni használatát is magában foglalja.
A kompetencia fogalmának fontos üzenethordozó szerepe van. Többet jelent, mint a képzettségi, minősítési szintet. Inkább olyan cselekvőképességre utal, amely a megszerzett tudás, de elsősorban a tapasztalat alapján alakul ki. Téves az a felfogás, hogy a tudás közvetítéséből, átadásából automatikusan következik a cselekvőképesség, azaz a kompetencia. Úszni nem lehet megtanulni az iskolapadban vagy az Interneten, csak a vízben. Természetes, hogy az úszás lehetőségének biztosításán kívül célszerű ismereteket közölni az úszás technológiájáról is. Kompetenciákat csak a végrehajtás során lehet optimalizálni és fejleszteni. Ha a kompetencia nem nyilvánul meg teljesítményben, akkor ez hosszú távon kompetenciacsökkenéshez vezet.

Kompetencián általában azt a képességet értik, amely lehetővé teszi, hogy a munka- és életkörülményekből származó és állandóan változó követelményeknek fizikai és pszichikai károsodás nélkül meg tudjunk felelni. 

Az ilyen kompetencia nemcsak a sikeres, reaktív alkalmazkodás képessége, hanem olyan törekvés is, amely a munka és magánélet világát, az egyéni és társadalmi feltételek együttes figyelembevételével, aktívan kívánja befolyásolni. Ha ez nem sikerül, akkor az egyén nem a gazdasági folyamatok alakítójává, hanem a rugalmasság áldozatává válik. 

A kompetencia tartalmi dimenziói

A kompetencia a munkatevékenység végrehajtásában mutatkozik meg.

Ahhoz, hogy kompetenciafejlesztés tartalmi dimenzióit vállalati szinten minél jobban megragadhassuk, az alábbi négy dolgozói kompetenciadimenzió megkülönböztetését fontosnak tartjuk:

· Szakmai kompetencia: ismeretek, jártasságok, készségek (pl. specifikus elméleti és gyakorlati tudás, számítógépes ismeretek, manuális készségek);
· Módszertani kompetencia: a helyzeteket, problémákat átfogóan kezelni tudó, rugalmasan alkalmazható technikák, eljárások ismerete és alkalmazása (pld. A feladatok strukturálásához- megoldásához, projektek tervezéséhez, előkészítéséhez vagy a döntéshozatalhoz);
· Társas (szociális) kompetencia: kommunikációs és kooperációs magatartásmódok alkalmazása a célok és tervek sikeres megvalósítása érdekében (pld. Empátia, kompromisszumkeresés, konfliktuskezelés, segítőkészség, együttműködés);
· Személyi (önismereti és önszabályozó) kompetencia: az egyéni teljesítőkészséget meghatározó személyiségvonások (pld. Olyan viselkedés és akarat megnyilvánulások, mint kitartás, kezdeményezés, tanulóképesség, teljesítménymotiváció, felelősségvállalás, az igényszint adekvát alakítása, a saját és mások képességeinek és cselekvéseinek reális értékelése, önkontroll).

Képesség, készség, adottság és kompetencia 
· A képességek olyan potenciális vagyonelemek, amelyek felfoghatók a bennünk szunnyadó lehetőségek halmazaként. Az alapvető vagy kulcsképességek alatt a szakirodalomban általában a cég számára stratégiailag fontos képességeket szokták érteni, ám ezek az egyes egyének szintjén is értelmezhetők, mint a saját személyes boldogulás releváns vagyonelemei, és olyan képességeket jelentenek, amelyekben valaki eleve tehetségesebb másoknál és így kibontásukkal nem középszerűvé, vagy jóvá, hanem kiválóvá válhat. 

· A készségek azok a képességek, amelyeket valaki kellő gyakorlással, tapasztalatszerzéssel már kibontakoztatott. Olyan jártasságra tett bennük szert, hogy automatikusan, magas rutinnal tudja ezeket hasznosítani a mindennapos tevékenységeiben. A készségekben a gyakorlás és a tapasztalat ötvöződik a képességgel. 

· Az adottságok olyan jellemző egyedi tulajdonságokból, sajátosságokból tevődnek össze, mint személyiségvonások, külső-belső személyiségjegyek, tulajdonságok. Ugyancsak ide tartoznak az attitűdök, viselkedési minták, szokások, értékrend, motiváció, amelyek közül van amely nem velünk született, hanem a neveltetés, a szocializáció révén rögzül és válik a személyiség nehezen megváltoztatható részévé. Mivel ezek az adottságok tartósan meghatároznak és jellemeznek valakit, megváltoztatásukra kevés reális esély van. A feladat a negatív adottságokkal kapcsolatban éppen ezért nem a megváltoztatás, hanem az elfogadás. 

· Végül a kompetenciák azokból az alapvető adottságokból és készségszintre fejlesztett képességekből rajzolódnak ki, amelyek eredményeként valakinek a személyisége az őrá jellemző egyedi és megismételhetetlen módon alakul és fejlődik. A kompetenciáik ennek megfelelően az adottságok és készségek sajátos kombinációinak ötvözeteiből áll. Fontos eleme a képességek, készségek kompetenciává lényegülésének a kompetenciáik hasznosítására jogosító felhatalmazás is, hiszen bizonyos képességek, készségek kamatoztatása csak megfelelő végzettség megszerzésével űzhető, így például az autóvezetés csak érvényes jogosítvánnyal, a gyógyító tevékenység csak orvosi diplomával és megfelelő szakmai gyakorlattal. 

Kompetencia számviteli alapok

Dr. Laáb Ágnes

Budapesti Műszaki és Gazdaságtudományi Egyetem,

Gazdaságtudományi Kar

kandidátus, PhD, egyetemi docens

laab@finance.bme.hu 

Az önirányított tanulás

Az önirányított tanulás modelljét Rchard Boyatzis dolgozta ki. Ez a fajta tanulás minden fázisában másfajta erőfeszítést igényel, a ráfordítandó idő mértéke is eltérő. 

A tartós sikereket hozó változásokhoz a következő, ciklikusan ismétlődő lépésekre van szükség (Goleman)

1. Én-ideál – milyen szeretnék lenni?

2. Reális én-kép – milyen vagyok valójában? Mik az erősségeim és a hiányosságaim?

3. Tanulási munkatervem – hogyan építhetek erősségeimre, miközben pótolom hiányosságaimat?

4. Új magatartásminták, gondolkodásmódok és érzelmek kikísérletezése, majd tökéletes begyakorlása.

5. A változáshoz szükséges stabil, megbízható kapcsolatok kialakítása.

Az újonnan megszerzett kompetenciák, viselkedésminták idővel új énünk részeivé válnak, mely változások én-ideálunk átalakulásával is járhat. Így a tanulásnak soha nincs vége – a fejlődés életünk végéig eltarthat. 

Az önirányított tanulás folyamatának segédlete a személyes fejlesztési akcióterv. A személyes fejlesztési akcióterv használata:
1. lépés: A tanulási szükségletek diagnózisa

Ebben a lépésben megvizsgáljuk én-ideálunkat, megvizsgáljuk én-képünket – akár külső támogató segítségével – és beazonosítjuk azokat a pontokat, ahol nincs átfedés közöttük; meghatározzuk a fejlesztendő területeinket.

2. lépés: A tanulási célok meghatározása

A beazonosított fejlesztendő területekhez elérendő célokat rendelünk. Megfogalmazzuk mi az, amit szeretnénk elérni az adott területen.

3. lépés: Azonosítsuk a tanuláshoz szükséges forrásokat és stratégiákat

Ha meghatároztuk valamennyi tanulási célunkat, írjuk mellé, hogy hogyan gondoljuk az adott cél elérését. Jelöljük meg, hogy milyen forrásokat használunk (tárgyi vagy személyi segítséget veszünk-e igénybe), tervezzük meg, hogy hogyan építjük be új tudásunkba korábbi tanulási tapasztalatainkat, és adjuk meg azokat a stratégiákat, technikákat és eszközöket, amelyeket használni fogunk.

4. lépés: Pontosítsuk a teljesítés időpontját

A szerződésbe írjunk határidőket, amelyek reálisak és vállalhatók. 

5. lépés: Határozzuk meg az elsajátítás sikerének ellenőrzését!

Tervünkbe írjuk be, hogy milyen bizonyítékokat találunk arra, hogy sikerült elérni a kitűzött célokat. 

6. lépés: A személyes fejlesztési akcióterv megvitatása bizalmas kapcsolattal

A következő kérdésekre érdemes választ keresni:

· Világosak, érthetőek és realisztikusak-e a tanulási célok? Leírják-e, hogy mit kell tanulni?

· Gondolja-e a konzulens, hogy más tanulási célok is kitűzhetők?

· A tanulási stratégiák megfelelőek és hatékonyak-e?

· Lehetne-e más forrásokat és stratégiákat használni?

· Világos-e a tanulási stratégiák relevanciája az elérendő célokkal?

· A teljesítés kritériumai világosak, relevánsak és meggyőzőek-e abból a szempontból, hogy igazolják a célok elérésének sikerét?

· Lehetséges lenne-e más kritériumokat használni a tudás érvényesítésére?

8. Lépés: A személyes fejlesztési akcióterv teljesítése
9. Lépés: A tanulás értékelése:

A személyes fejlesztési akciótervben kitűzött célok teljesítését/teljesülését beszéljük meg a bizalmas kapcsolatunkkal.

Az   önirányított   tanulás   modellje


A tapasztalati tanulás

Mivel a felnőttképzés korszerű megközelítése szerint minden tanulás valamilyen tapasztalattal kezdődik, a tapasztalati tanulás módszerének alkalmazásával lehetőség nyílik készség, jártasság kialakítására, amelyek lehetővé teszik az újonnan szerzett ismeretek átfordítását, illetve azonnali alkalmazását.  

A tapasztalati tanulás folyamatának szakaszai:

1. a cselekvés és a tapasztalat szakasza: melynek során a fejleszteni kívánt problématerületen strukturált gyakorlatokkal olyan életszerű helyzetekbe hozzuk a résztvevőket, hogy új tapasztalatokra tehessenek szert

2. a megfigyelés, elemzés szakasza, melynek alkalmával megtörténik a gyakorlat során szerzett tapasztalok elemzése, megértése

3. a levont következtetések elvonatkoztatása a strukturált gyakorlattól, az új ismeretek átfordítása a résztvevő egyéni élethelyzetére, munkahelyére, megoldandó problémájára

4. a tanultak alkalmazása a mindennapi gyakorlatban.

A   tapasztalati   tanulás   folyamata


Felhasznált irodalom

KONETT tananyag,
Kompetencia számviteli alapok: Dr. Laáb Ágnes – Budapesti Műszaki és Gazdaságtudományi Egyetem, Gazdaságtudományi Kar

4. Diasor
Amit a trénernek el kell mondania a résztvevőknek
2. dia

Az elmúlt időszak fejlődési üteme, amely az élet minden területét jellemzi, elengedhetetlenné teszi a saját magunk képzését. Lépést kell tartanunk a minket körülvevő újdonságokkal, annak érdekében, hogy minél sikeresebben tudjunk boldogulni a világban, a munka világát is beleértve. Az élethosszig tartó tanulás folyamata ezt a fajta boldogulást segíti.
3. dia

Fogalma:

Az élethosszig tartó tanulás, azaz az egész életen át tartó tanulás „Minden, életünk során folytatott olyan tanulási tevékenység, melyet a tudás, a készségek és kompetenciák fejlesztésének céljával folytatunk egyéni, állampolgári/civil, társadalmi és/vagy foglalkoztatási perspektívában.”

Jelentősége:

A piacgazdaság folyamatos fejlődésének köszönhetően a munkavállalók korszerű szakképzettsége, illetve a munkaerő-piaci igényeknek megfelelő szakmai felkészültsége napjainkra elengedhetetlenné vált. A versenyképesség alapfeltétele lett a folyamatos fejlődés, haladás, innováció. Kevésnek bizonyul az egyszer már megszerzett tudás, ismeret, elkerülhetetlenné válik az állandó, egész életen át tartó tanulás. 
Eszközei:

Az élethosszig tartó tanulás során nélkülözhetetlen, hogy az egyén képes legyen önállóan tanulni, másokkal együtt élni és dolgozni. Fontos, hogy az egyes életkori szakaszokban lévő embereknél különböző módszerek, minták alkalmazása szükséges, az eltérő tudásszintek és képzési, tanulási szükségletek figyelembe vételével. 
4. dia

A kompetencia a tanulás (tapasztalás, gyakorlás) eredményeként kialakuló személyes működési jelleg, mely az egyén számára – egy konkrét szellemi és/vagy fizikai (szak)területen – lehetővé teszi a megszerzett ismeretek és személyiségbeli komponensek sikeres alkalmazását. 

A kompetencia dimenziói

· Szakmai kompetencia

· Módszertani kompetencia

· Társas (szociális) kompetencia

· Személyi (önismereti és önszabályozó) kompetencia
5. dia

A tartós sikereket hozó változásokhoz a következő, ciklikusan ismétlődő lépésekre van szükség:

1. Én-ideál – milyen szeretnék lenni?

2. Reális én-kép – milyen vagyok valójában? Mik az erősségeim és a hiányosságaim?

3. Tanulási munkatervem – hogyan építhetek erősségeimre, miközben pótolom hiányosságaimat?

4. Új magatartásminták, gondolkodásmódok és érzelmek kikísérletezése, majd tökéletes begyakorlása.

5. A változáshoz szükséges stabil, megbízható kapcsolatok kialakítása.

6. dia

A tapasztalati tanulás folyamatának szakaszai:

1. a cselekvés és a tapasztalat szakasza,

2. a megfigyelés, elemzés szakasza,

3. a levont következtetések elvonatkoztatása a strukturált gyakorlattól, az új ismeretek átfordítása a résztvevő egyéni élethelyzetére, munkahelyére, megoldandó problémájára,

4. a tanultak alkalmazása a mindennapi gyakorlatban.
5. Tréneri instrukciók 
	Cím
	Csinálj valamit máshogy! (1. gyakorlat)

	Cél
	A folyamatos tanulás gyakorlása tréningkörnyezetben

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, válasszanak valamit, amit ebben a közegben szoktak csinálni és gondolják át, hogyan fogják másképpen csinálni. Írják fel maguknak és következetesen alkalmazzák egész nap.

Megkérjük a résztvevőket, figyeljék meg társaikat és próbálják kitalálni ők mit csinálnak másként.
Egész héten át mindennap más és más dolgot kell másképpen csinálniuk, a többieknek pedig majd minden nap elején ki kell találni, mit csináltak másként.

Megkérjük őket, hogy szupervízoraiktól, mentoraiktól kérjenek segítséget.
	5’

	2. 
	Feladat végrehajtása
	10’

	3. 
	Megbeszélés

Mit csinált a másik másként tegnap?
	30’

	Megbeszélés szempontja

Mit csinált a másikmásként.

Következő nap reggel véletlenszerű névhúzás után kell megmondani, mit csinált a másik másként

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

45 perc

	Alkalmazási terület

Tanulás, képzés, önfejlesztés

	Korlátok, javaslatok

-

	Eszközök

-


	Cím
	Mit és hogyan tanultam az életben? 1. (2. gyakorlat)

	Cél
	Az eddig átélt tanulási helyzetek módozatok azonosítása, összegyűjtése

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, hogy gondolják végig eddigi életüket, olyan régről, amilyen régre vissza tudnak emlékezni és a 1. feladatlapba jegyezzék fel, mit milyen módon sajátított el. Ne csak iskolai tanulmányaikra gondoljanak, hanem a mindennapi életükre is, helyzetekre, beszélgetésekre, emberekre, amikből, akiktől tanultak valamit.

Megkérjük őket, hogy szupervízoraiktól, mentoraiktól kérjenek segítséget. 
	5’

	2. 
	Feladat végrehajtása
	15’

	3. 
	A feladat végeztével üljenek össze TCS-ban és beszéljék meg az eredményeket mentorok, szupervízorok támogatásával.
	15’

	Megbeszélés szempontja

Milyen nehézségeket gyűjtöttek a résztvevők?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

35 perc 

	Alkalmazási terület

Tanulás, képzés, önfejlesztés

	Korlátok, javaslatok

-

	Eszközök

-


	Cím
	Mit tanultam ma? 1. (3., 5., 9. gyakorlat)

	Cél
	Az aznap tanultak felelevenítése, összegyűjtése, megbeszélése TCS tagokkal

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, gondolják végig a napot és a 2., 3., 6. feladatlapra jegyezzék fel maguknak azokat a dolgokat, tapasztalásokat, amelyekkel gazdagabbak lettek, megtanultak.

Megkérjük őket, hogy szupervízoraiktól, mentoraiktól kérjenek segítséget. 
	10’

	2. 
	Feladat végrehajtása
	40-90’

	3. 
	A feladat végeztével üljenek össze TCS-ban és beszéljék meg az eredményeket mentorok, szupervízorok támogatásával.
	20’

	Megbeszélés szempontja

Mit tanultam ma?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

A csoport igénye és a lehetséges ráfordítható idő szerint 40-90 perc között

	Alkalmazási terület

Tanulás, képzés, önfejlesztés

	Korlátok, javaslatok

-

	Eszközök

-


	Cím
	Mit és hogyan tanultam az életben? (4. gyakorlat)

	Cél
	A tanulás, fejlesztés, képzés beazonosítása, jelentőségének felismerése az élethosszig tartó tanulás folyamatában.

	Sorszám
	Feladat lépései
	Időigény

	1. 
	Előkészítés

1. A résztvevőket megkérjük, hogy rendeződjenek TCS-ba.

2. minden résztvevőnek kiosztunk 1 db 4 m-es kötelet, A!-es rajzlapokat, filctollakat
	5’

	2. 
	Feladatkiadás:

A kötelet tekintsék az eddigi életük hosszát szimbolizáló görbét. Helyezzék el úgy a kötelet, hogy az életük során egy-egy kiemelkedő tanulási szakaszt emeljenek ki az egyenesből, a magasság tükrözze a tanulás mennyiségét és mértékét.

A „görbe” elkészítése után minden kiemelkedéshez rajzolják le az A4-es lapokra filctollal, hogy mit tanultak abban az időszakban.
	5’

	3. 
	Feladat végrehajtása
	15’

	4. 
	Megbeszélés TCS-ban
	20’

	Megbeszélés szempontja

Mely életkorokra vonatkoznak a kiemelkedések?

Mit ábrázol a rajz?

Mit tanultam akkor, kitől és hogyan?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

50’

	Alkalmazási terület

Tanulás, képzés, önfejlesztés

	Korlátok, javaslatok

-

	Eszközök

Résztvevők számával megegyező 4m-es kötél, A4-es lap, filctollak


	Cím
	Pontossági teszt (6. gyakorlat)

	Cél
	A feladat végrehajtás pontosságának ellenőrzése

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, hogy a mellékelt feladatlapot töltsék ki. A kitöltés után plenárisan beszéljük meg a feladatot.
	5’

	2. 
	Feladat végrehajtása
	10’

	3. 
	Megbeszélés

Plenárisan
	15’

	Megbeszélés szempontja

Mi volt a buktató a teszt kitöltésében?

Miért nem vettem észre, miért vettem észre?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

30 perc

	Alkalmazási terület

Tanulás, képzés, önfejlesztés

	Korlátok, javaslatok

-

	Eszközök

-


	Cím
	Mi érdekel? Mi az, amit szívesen megtanulnék? (7. gyakorlat)

	Cél
	Képzési tanulási igények, lehetőségek felismerése

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket a 2. feladatlapra gyűjtsenek információkat azzal kapcsolatban, hogy mi érdekli őket, mit szeretnének megtanulni? Használják a rendelkezésre álló forrásokat (internet, szaklapok, munkahelyi könyvtár).

Megkérjük őket, hogy szupervízoraiktól, mentoraiktól kérjenek segítséget. 
	10’

	2. 
	Feladat végrehajtása
	40-90’

	3. 
	A feladat végeztével üljenek össze TCS-ban és beszéljék meg az eredményeket mentorok, szupervízorok támogatásával.
	20’

	Megbeszélés szempontja

Mi érdekli a résztvevőket, milyen forrásokat vettek igénybe az információgyűjtéshez?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

A csoport igénye és a lehetséges ráfordítható idő szerint 40-90 perc között

	Alkalmazási terület

Tanulás, képzés, önfejlesztés

	Korlátok, javaslatok

-

	Eszközök

-


	Cím
	Jelentkezem tanulni (8. gyakorlat)

	Cél
	A feladat végrehajtás pontosságának ellenőrzése

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, hogy a mellékelt adatlapot töltsék ki és írják le, hogy miért jelentkeznek az adott képzésre.
Megkérjük őket, hogy szupervízoraiktól, mentoraiktól kérjenek segítséget.
	5’

	2. 
	Feladat végrehajtása
	25’

	3. 
	Megbeszélés

A feladat végeztével üljenek össze TCS-ban és ellenőrizzék az adatlapokat mentorok, szupervízorok támogatásával.
	20’

	Megbeszélés szempontja

Mi volt a buktató a teszt kitöltésében?

Miért nem vettem észre, miért vettem észre?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

50 perc

	Alkalmazási terület

Tanulás, képzés, önfejlesztés

	Korlátok, javaslatok

-

	Eszközök

Jelentkezési adatlap


	Cím
	Mit tanulhatna a csoportom az eredményesebb munkavégzéssel kapcsolatban? (10. gyakorlat)

	Cél
	A tananyagegység fő üzeneteinek összegyűjtése, átbeszélése

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, hogy a program tapasztalatai alapján a 7. feladatlapra rögzítsék azokat a dolgokat, amit másképpen volna érdemes csinálniuk a TCS-ban az eredményesebb együttműködés érdekében. 

Megkérjük őket, hogy szupervízoraiktól, mentoraiktól kérjenek segítséget.
	5’

	2. 
	Feladat végrehajtása

Tréneri, szupervízori, mentori támogatással
	25’

	Megbeszélés szempontja

Milyen változtatási pontokat gyűjtöttek a résztvevők?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

30 perc 

	Alkalmazási terület

Tanulás, képzés, önfejlesztés

	Korlátok, javaslatok

-

	Eszközök

-


	Cím
	'Üzenet a liftből": (11. gyakorlat)

	Cél
	A tananyagegységgel kapcsolatot tapasztalatok, benyomások rögzítése

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, hogy a 7. feladatlapba rögzítsék azokat a dolgokat a hét programjában, amelyek a legérdekesebbek voltak számukra. Foglalják össze a hét számukra legemlékezetesebb történéseit. 
Megkérjük őket, hogy szupervízoraiktól, mentoraiktól kérjenek segítséget.
	10’

	2. 
	Feladat végrehajtása
	40-90’

	3. 
	A feladat végeztével üljenek össze TCS-ban és beszéljék meg az eredményeket mentorok, szupervízorok támogatásával.
	20’

	Megbeszélés szempontja

Mi volt a legérdekesebb, legemlékezetesebb számomra a héten?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

A csoport igénye és a lehetséges ráfordítható idő szerint 40-90 perc között

	Alkalmazási terület

Készségfejlesztő program összefoglalása 

	Korlátok, javaslatok

-

	Eszközök

-


	Cím
	Hogyan tanulunk? – vizsgagyakorlat (12. gyakorlat)

	Cél
	A tanulás, fejlesztés, képzés tananyagegységben tanultak felelevenítése, összefoglalása.

	Sorszám
	Feladat lépései
	Időigény

	1. 
	Feladatkiadás:

A résztvevőket megkérjük, hogy rendeződjenek TCS-okba.
A tanulócsoportok között húzással kiosztjuk a következő tanítási módszereket:
1. mutogatás (pantomim)

2. képi megjelenítés (rajz)

3. szóbeli ismertetés (előadás)

4. gyakorlati szemléltetés (bemutatás)

5. bevonás a tananyag feldolgozásába (együtt tanulás)

(Ha 5-nél kevesebb TCS-tal dolgozunk, vegyünk ki egy elemet, de az 5-ös mindenképpen maradjon benne!)

Megkérjük a TCS résztvevői a húzott módszerrel ismertessenek a tananyagegységben tanultakból egy elemet. Készüljenek fel TCS-ban úgy, hogy az egész csoportnak be kell mutatniuk a felkészülés eredményét.

Megkérjük őket, hogy szupervízoraiktól, mentoraiktól kérjenek segítséget.
	10’

	2. 
	Feladat végrehajtása

Felkészülés: 15’
Bemutatás: 5 perc/csoport
	40’

	3. 
	Megbeszélés plenárisan
	10’

	Megbeszélés szempontja

Melyik tanulási módszer bizonyult a legsikeresebbnek? Miért?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

60’

	Alkalmazási terület

Tanulás, képzés, önfejlesztés

	Korlátok, javaslatok

-

	Eszközök

Résztvevők számával megegyező 4m-es kötél, A4-es lap, filctollak


6. Feladatlapok

A tananyagot készítette a Konett Team tananyaga alapján

a TÁMOP-5.3.8-11/A1-2012-0001 számú kiemelt projektet megvalósító konzorcium

